PARAS ON VIELÄ EDESSÄ
ROHKAISUN RUOKKIMINEN
Isä, julistamme Jeesuksen nimeä.
Kiitos Jeesuksen ylösnousemuksesta ja kaikesta siitä, mitä se merkitsee.
Se tuo meihin ylösnousemuselämää. Kiitos meissä olevasta elämästä.
Kiitos siitä, että Henkesi toimii seurakuntamme nuorten parissa.
Uskomme, että se jatkuu ja johtaa mahtavaan nuorisoherätykseen.
Uskon, että tässäkin kokouksessa voit puhua ihmisten sydämille, -
ja että tänä iltana ihmiset löytävät Sinut Herrana ja Pelastajana.
Uskon, että Henkesi voima vaikuttaa. Kiitämme siitä väkevässä nimessäsi.
Aamen, aamen. Voitte istuutua.
Puhun tänään rohkaisun ruokkimisesta.
Elämä voi joskus olla yksinkertaisesti lannistavaa.
Job mietti, saisiko enää koskaan kokea onnea.
Hän näki elämänsä valuvan silmiensä edestä ilman onnen murustakaan.
Hänen tilanteensa oli masentava.
Hän menetti terveytensä, perheensä, omaisuutensa ja kaiken muunkin.
Hänen ystävänsä koettivat lohduttaa häntä, mutta epäonnistuivat surkeasti.
Heidän sanoissaan ei ollut mitään lohduttavaa eikä rohkaisevaa.
Job 16:1―5 "Job vastasi ja sanoi: -
'Tuonkaltaista olen kuullut paljon; kurjia lohduttajia olette kaikki.
Eikö tule jo loppu tuulen pieksämisestä, -
vai mikä yllyttää sinua vastaamaan?
Voisinhan minä myös puhua niinkuin tekin, jos te olisitte minun sijassani;
voisin sommitella sanoja teitä vastaan ja ilkkuen nyökytellä teille päätäni, -
rohkaista teitä suullani ja tuottaa huojennusta huulteni lohduttelulla.'"
Raamatussa sanat 'lohdutus' ja 'rohkaisu' ovat synonyymejä.
"voisin sommitella sanoja teitä vastaan ja ilkkuen nyökytellä teille päätäni, -
rohkaista teitä suullani ja tuottaa huojennusta huulteni lohduttelulla."
Jae 8 "...olet minut kukistanut..."
Onko elämässäsi ollut ihmisiä, jotka ovat kukistaneet sinut?
Seurakuntaympäristössä olemme tottuneet rohkaisun sanoihin, -
mutta on niin monia, joilla ei ole todellista rohkaisua elämässään.
Se on todella surullista, mutta Job kysyi lohduttajiltaan, -
kuinka he haluaisivat, että heille puhuttaisiin vastaavassa tilanteessa.
Hän voisi sommitella sanoja heitä vastaan ja ilkkuen nyökytellä päätään.
Paholainen osaa lannistaa sinua juuri kun olet haavoittuvimmillasi.
Siten hän yrittää saada sinut syrjään Jumalan suunnitelmasta.
Muista, että Jumala antaa sinulle tehtävän.
Paholainen toimii aivan päinvastoin. Hän vain pettää ja lannistaa.
Jumala nimittää sinut tehtävään, paholainen pettää ja lannistaa.
Uskon, että Jumalan Sana rohkaisee ja innostaa meitä, -
mutta vihollinen haluaisi sen sijaan lannistaa ja masentaa meitä.
Keskinkertaisuus ei yleensä tunnista potentiaalia, -
ja rohkaisu puhuu eri kieltä kuin keskinkertaisuus.
Jos tavoittelet elämässäsi Jumalan suunnitelmaa, -
älä ylläty, jos kaikki eivät tunnista tuota suunnitelmaa -
tai jos et näytä saavan osaksesi kovinkaan paljon rohkaisua.
Rohkaisu on kuitenkin hieno asia. Se todella ravitsee.
Elämässä on vain muutamia ihmisiä, jotka tukevat sinua aina.
Ketkä ovat olleet tai ovat nyt elämässäsi tärkeitä ihmisiä, -
jotka pitävät mielialasi korkealla ja rohkaisevat sinua.
Muista, että sinulla on tärkeä tehtävä toimia puolisosi rohkaisijana, -
muuten saatat näännyttää hänet rohkaisun puutteeseen.
Emme unohda niitä ihmisiä, jotka ovat aina rohkaisseet meitä, -
sillä aina välillä elämä on yksinkertaisesti lannistavaa -
ja rohkaisua on usein tarjolla vain vähän.
Siksi sanon, että rohkaisu ravitsee.
Snl. 10:21 "Vanhurskaan huulet kaitsevat monia".
Välillä mietin, ovatko ne ihmiset, joita minun olisi pitänyt rohkaista, -
kuolleet nälkään ja rohkaisun puutteeseen. Miten on sinun laitasi?
Nääntyvätkö ne ihmiset nälkään, joita sinun pitäisi rohkaista, -
vai ruokitko heitä rohkaisevilla sanoillasi?
On muitakin vastaavia raamatunkohtia, kuten Snl. 16:24 -
"Lempeät sanat ovat mesileipää; ne ovat makeat sielulle ja lääkitys luille"
Lempeät sanat auttavat vaikeuksissa.
Snl. 25:25 "Kuin nääntyväiselle raikas vesi -
on hyvä sanoma kaukaisesta maasta."
Hyvä sanoma on kuin raikasta vettä väsyneelle, uupuneelle ja janoiselle.
Rohkaisussa on voimaa.
Rohkaiseminen on innostamista ja toivon antamista.
Nykyisin maailmassa toivo on niin usein hyökkäyksen kohteena, -
ja todella monet elävät toivottomissa tilanteissa, -
mutta on hienoa ajatella, että rohkaisu voi antaa heille toivoa.
Kenelle sinä annat toivoa? Oletko ottanut tehtäväksesi -
rohkaista jotakuta? Ja kuka vuorostaan rohkaisee sinua?
Millainen lapsuutesi ja perheesi oli tässä suhteessa?
Oliko rohkaisu olennainen osa lapsuudenkotisi kulttuuria -
vai oliko siellä usein puutetta rohkaisusta?
Me olemme seurakuntana aina pitäneet tärkeänä -
sellaisen ilmapiirin luomista, että kun ihmiset lähtevät täältä, -
heillä on parempi olla Jumalan, elämän ja itsensä suhteen -
kuin tänne tullessaan. Rohkaisussa on jotain kaunista.
Uskon, että rohkaisu murtaa todellisuuden siteitä -
ja avaa mahdollisuuksia. Mitä oikein tarkoitan tällä?
Todellisuus tarkoittaa tosiasioita, jotka ovat usein todella masentavia.
Jumalan Sana on totuus, mutta joskus tosiasiat ovat ristiriidassa sen kanssa.
Uskon, että rohkaisu voi murtaa todellisuuden ja tosiasioiden siteitä, -
jolloin elämässämme voi avautua uusia mahdollisuuksia.
Siksi kiitän Jumalaa rohkaisusta.
Kielteisyys ei ymmärrä eikä osaa puhua rohkaisun kieltä.
Kielteisyys kahlitsee monien ihmisten elämää.
Emme aina edes huomaa, että kielteisyys hiipii meihin, -
mutta rohkaisu ja kielteisyys eivät tule toimeen keskenään.
Rohkaisu on sijoitus jonkun tulevaisuuteen. Se liittyy tulevaan.
On hienoa, että voimme investoida jonkun toisen tulevaisuuteen -
puhumalla hänelle toivon sanoja, kun hänestä tuntuu toivottomalta, -
tai auttamalla häntä näkemään totuuden, kun hän näkee vain -
totuuden kanssa ristiriidassa olevan todellisuuden.
Pienestäkin rohkaisusta voi olla paljon apua.
Monet meistä aliarvioivat sanojensa voiman.
Pieni rohkaisun sana, jota et edes muista, voi muuttaa jonkun elämän.
Rohkaisu on todella kaunis asia.
Olemme aina rohkaisun talo, sillä palvelemme rohkaisun Jumalaa.
Jakeissa 2. Kor. 1:3―5 sanotaan, että Isä Jumala on -
kaiken lohdutuksen Jumala eli siis kaiken rohkaisun Jumala.
Jeesuskin on rohkaisija.
2. Tess. 2:16―17 "Ja meidän Herramme Jeesus Kristus itse -
ja Jumala, meidän Isämme, joka on rakastanut meitä ja armossa -
antanut meille iankaikkisen lohdutuksen ja hyvän toivon, -
lohduttakoon teidän sydämiänne -
ja vahvistakoon teitä kaikessa hyvässä työssä ja puheessa."
Jeesus ja Isä Jumala siis lohduttavat, rohkaisevat ja antavat hyvää toivoa.
Siksi on aina sääli, jos joku julistaa Jumalan Sanaa niin, -
että se lannistaa ihmisiä ja saa heidät kokemaan olonsa hyödyttömiksi, -
sillä Raamattu on maailman voimakkain ja positiivisin kirja, -
erityisesti Uusi testamentti, jossa kuvataan uutta ja parempaa liittoa -
parempine lupauksineen. Rukoilen, että tältä lavalta saarnataan aina -
rohkaisun sanaa, joka piristää ihmisiä, saa aikaan helpotuksen huokauksia, -
rakentaa ihmisiä ja saa heidät uskomaan, että mahdoton -
onkin mahdollista Jeesuksen nimessä.
Entä sitten Pyhä Henki?
Jakeessa Apt. 9:31 puhutaan Hengen virvoittavasta vaikutuksesta.
Seurakunnalla oli rauha, se rakentui Herran pelossa -
ja lisääntyi Pyhän Hengen virvoittavasta vaikutuksesta.
Jumala on lohduttajamme, Jeesus tuo rohkaisua ja hyvää toivoa -
ja Pyhä Henki virvoittaa.
Meidät on kutsuttu heijastamaan Jumalaa, ja rohkaisussa on voimaa.
Älä koskaan aliarvioi sitä voimaa, joka käsissäsi on.
Voit tuoda jollekulle elämää.
Snl. 3:27 "Älä kiellä tarvitsevalta hyvää, milloin sitä tehdä voit."
Aliarvioimmeko sitä, millaisen vaikutuksen voimme tehdä muihin?
Voimme auttaa heidät näkemään itsensä kuten Jumala näkee heidät, -
saada heidät kääntämään katseensa taistelusta ja epäonnistumisista -
ja saada heidät katsomaan uskonsa alkajaan ja täyttäjään.
Älä aliarvioi kykyäsi auttaa.
Raamattu sanoo: "Älä kiellä tarvitse- valta hyvää, milloin sitä tehdä voit."
Jätätkö tekemättä hyvää jollekulle läheisellesi, -
vaikka voisit tehdä niin?
Hiljaisuus on ilkeä ase.
Lannistavimpia eivät aina ole ne, joilla on paljon asiaa, vaan ne, -
jotka eivät sano mitään, vaikka heillä olisi tilaisuus rohkaista.
Hiljaisuutta voi käyttää aseena. Valitettavasti jotkut ovat -
liian ylpeitä ja itseensä keskittyneitä rohkaistakseen muita.
Joku voi olla niin kireä ja sulkeutunut, että hänen on vaikea puhua -
elämän sanoja läheisilleen. Jokainen tarvitsee rohkaisua.
Avioliittosi nauttii rohkaisusta. Lapsesi nauttivat rohkaisusta.
Johtamasi ihmiset tarvitsevat sitä.
Jos olet johtaja tai tiiminvetäjä, alaisesi kaipaavat rohkaisua.
Ihmiset eivät ole ajatustenlukijoita. Ei auta, vaikka kuinka arvostaisit -
ihmisiä ympärilläsi, jos et kerro sitä heille. Ei pidätetä toisiltamme hyvää, -
vaan puhutaan läheisillemme elämän ja toivon sanoja.
Tällaisella kokoontumisella on monta eri tarkoitusta ja syytä.
Tärkeintä on tietysti, että ylistämme ja korotamme Jeesusta yhdessä -
ja kokoonnumme Hänen nimessään, -
mutta Raamatun mukaan tulemme yhteen rohkaistaksemme toisiamme.
Hepr. 10:24―25 "ja valvokaamme toinen toistamme rohkaisuksi -
toisillemme rakkauteen ja hyviin tekoihin; -
älkäämme jättäkö omaa seurakunnankokoustamme, -
niinkuin muutamien on tapana, vaan kehoittakaamme toisiamme, -
sitä enemmän, kuta enemmän näette tuon päivän lähestyvän."
Kun ajat muuttuvat vaikeammiksi, älkää aliarvioiko sen merkitystä, -
että kokoonnumme yhteen kuulemaan elämää tuovaa Sanaa, -
sillä jokainen tarvitsee rohkaisua. Raamattu muistuttaa meitä, -
ettemme saa laiminlyödä yhteisiä kokoontumisiamme.
Niissä voimme kehottaa eli rohkaista toisiamme. Jokainen tarvitsee sitä.
On tärkeä ymmärtää, mitä tällaisessa ilmapiirissä oleminen merkitsee -
ja myös tuoda perheemme ja lapsemme sen keskelle, -
sillä maailmassa rohkaisua on niukasti tarjolla.
Pidän rohkaisusta erityisesti siksi, että se keskittyy tulevaisuuteen.
Se on voimallista, sillä kaikki Jumalan lupaukset liittyvät tulevaisuuteen.
Rohkaisu auttaa ihmisiä suuntautumaan kohti Jumalan kutsua.
Se on todella voimallista. Profetiassa on kyse rohkaisusta.
Uuden testamentin profetia on rohkaisua.
1. Kor. 14:3 "Mutta profetoiva puhuu ihmisille rakennukseksi -
ja kehoitukseksi ja lohdutukseksi."
Profetia liittyy asioihin, jotka eivät ole vielä tapahtuneet.
Profetia siis rakentaa meitä, -
kehottaa eli haastaa ja rohkaisee meitä -
ja innoittaa menemään eteenpäin.
Lisäksi se lohduttaa. Lohdutus ja rohkaisuhan olivat sama asia.
Siksi Hengen lahjat ovat niin tärkeitä. Profetiassa on kyse rohkaisusta.
Jotkut unohtavat profetoidessaan, etteivät elä Vanhassa testamentissa.
Raamattu sanoo selvästi, että Uuden testamentin profetian -
tulee saattaa ihmiset lähemmäs Jumalan lupauksia ja suunnitelmaa.
Ei siis pelätä Pyhän Hengen lahjoja ja toimintaa.
Kyse ei ole mistään sisäänpäin kääntyneestä Jumalan liikehdinnästä -
vaan toivon ja rohkaisun antamisesta ihmisille.
Sitä profetia tekee. Se saa aina ihmiset paremmalle mielelle -
tulevaisuutensa suhteen. Jos niin ei käy, profetia ei ole Jumalasta.
Se on juuri niin yksinkertaista, sillä Jumalan suunnitelma on hyvä.
Rohkaisu kirjaimellisesti virittää ja muuttaa ilmapiirin.
Paavalille oli varmaankin lannistava kokemus saarnata todella pitkään.
Hän aloitti alkuillasta, ja saarna jatkui vielä keskiyöllä.
Ehkä saarnan kaikki vaiheet eivät olleet valtavan innostavia, -
sillä eräs ikkunalla istunut nuori mies nukahti kesken saarnan.
Se, että joku nukahtaa kesken saarnan, on todella masentavaa, -
erityisesti jos joku alkaa kuorsata. Sen pahempaa ei juuri voi olla.
Paavali oli varmasti rohkaisun tarpeessa, sillä tuo mies nukahti, -
putosi kolmannesta kerroksesta alas ja kuoli.
Paavali juoksi alas, heittäytyi hänen päälleen ja uskoi paranemiseen.
Mies heräsi henkiin, ja Paavali jatkoi saarnaamista aamunkoittoon.
Moni saarnaaja ymmärtäisi yskän, jos joku nukahtaa kesken saarnan, -
mutta ei Paavali. Raamattu kertoo, että hän jatkoi aamukoittoon asti.
Apt. 20:10―12 "Mutta Paavali meni alas, heittäytyi hänen ylitsensä, -
kiersi kätensä hänen ympärilleen ja sanoi: -
'Älkää hätäilkö, sillä hänessä on vielä henki'.
Niin hän meni jälleen ylös, mursi leipää ja söi; ja hän puhui kauan -
heidän kanssansa, päivän koittoon asti, ja lähti sitten matkalle.
Ja he veivät pojan sieltä elävänä ja tulivat suuresti lohdutetuiksi."
He rohkaistuivat suuresti. Poika oli pudonnut ikkunasta ja kuollut.
Paavali rukoili hänen puolestaan, ja hän heräsi jälleen henkiin.
Ilmapiiri muuttui täysin. Olipa kokouksen alkuosa miten hyvä vain, -
loppuosa oli varmasti vielä parempi, koska he olivat suuresti lohdutettuja.
Uskon, että rohkaisu kykenee todella muuttamaan ilmapiirin.
Tiedän, että voin muuttaa kotini ilmapiirin, toivottavasti paremmaksi.
Uskon, että rohkaisu muuttaa sinunkin kotisi ilmapiirin.
Se muuttaa elämäsi tunnelman ja muistuttaa Jumalan suunnitelmasta.
Rohkaisu muuttaa elämämme ilmapiirin ja tunnelman, -
koska se lohduttaa meitä suuresti, kuten Raamattu sanoo.
Tuo tapahtuma oli varmasti uskomattoman rohkaiseva.
Rohkaisu myös pienentää kaatuneiden määrää.
Sodassa kaatuu aina joku. Valitettavasti sama pätee -
myös Jumalan valtakuntaan. Kukaan ei halua olla yksi niistä, -
jotka eksyvät hengellisesti tai tekevät tyhmiä päätöksiä, -
kuten lähtevät avioliitostaan. Kaatuneita on aina, ja se on ikävää, -
mutta rohkaisu vähentää kuolonuhrien määrää.
1. Tess. 3:2―3 "ja lähetimme Timoteuksen, veljemme -
ja Jumalan palvelijan Kristuksen evankeliumissa, -
vahvistamaan teitä ja rohkaisemaan teitä uskossanne, -
ettei kukaan horjuisi näissä ahdingoissa.
Sillä itse te tiedätte, että meidät on semmoisiin pantu."
Timoteuksen tehtävä oli vahvistaa ja rohkaista heitä, -
jottei kukaan heistä horjuisi ahdingonkaan aikana.
Rohkaisu tekee sen, jos vain otamme sen vastaan.
Siksi on hyvä olla Herran huoneessa, jossa saamme rohkaisua Sanasta -
ja iloisista, täynnä uskoa olevista lauluista, jotka kirkastavat Kristusta.
Ehkä Tervetuloa kotiin -kyltti saa sinut tuntemaan täällä olevan lämmön.
Muista aina, että rohkaisu on todella voimallinen ja tärkeä asia.
Se estää sinua muuttumasta yhdeksi niistä, -
jotka eksyvät, pettyvät uskoonsa ja jäävät paitsi kaikesta siitä, -
mitä Jumalalla on heille varattuna. Rohkaisussa on valtavasti voimaa.
Uskon, että rohkaisu voi muuttaa elämäsi suunnan.
Se kirjoittaa elämäsi tarinan uudestaan toisesta lähtökohdasta.
Elämäsi lähtökohta ei enää olekaan, että kaikki näyttää liian vaikealta -
ja voisit yhtä hyvin luovuttaa, vaan kaikki näyttääkin mahdolliselta.
Jumala on puolellasi, ja sinulla on tulevaisuus ja toivo.
Jumala voi herättää kuolleet asiat eloon.
Silloin kirjoitat elämäsi tarinan uudestaan, ja asiat alkavat muuttua.
Kielteisyys on Jumalan suunnitelman vihollinen.
Jos kielteisyys hallitsee elämääsi ja on lähtökohta, -
jolle rakennat elämääsi, se saa valitettavasti sinussa aikaan -
sisäisen tappiomielialan, joka niin usein hukuttaa ihmisen.
Se voi vääristää totuuden ja saada sinut uskomaan, -
että pienet asiat ovatkin vuoria. Kielteisyys tekee joskus -
hätäisiä ja kovia johtopäätöksiä. Se voi rajoittaa nykyhetkeäsi.
Jos kielteisyys asuu kodissasi ja hallitsee ajatusmaailmaasi, -
se ei vain rajoita elämääsi nyt, vaan pilaa myös tulevaisuutesi.
Kielteisyys valitsee ystäväsi puolestasi, sillä täynnä uskoa -
ja rohkaisua olevat ihmiset eivät ole tervetulleita kielteiseen ilmapiiriin.
Kun ymmärrämme Jumalan Sanan rohkaisevan luonnon -
ja tulemme paikkaan, jossa rohkaisu perustuu Raamattuun, -
tosiasiat eivät estä kasvuamme, sillä uskomme yhä totuuden voimaan.
Silloin voimme muuttaa tuon valheen takaisin totuudeksi -
ja huomaamme, että Jeesuksen nimessä kaikki on mahdollista.
Jumala voi toteuttaa Sanansa elämässäsi ja muuttaa elämäsi.
Hän voi muuttaa edessäsi olevan ankean tilanteen ja muuttaa -
kamalalta näyttävän tulevaisuuden -
täysin erilaiseksi ja tehdä siitä jotain kaunista ja voimallista.
Rohkaisun voima on ulottuvillasi, ja Raamattu sanoo: -
"Älä kiellä tarvitsevalta hyvää, milloin sitä tehdä voit."
Sitoudutaan olemaan rohkaisun välittäjiä, -
mihin tahansa menemmekin, ja uskotaan, että Jumala käyttää -
käsissämme olevaa voimaa tuomaan muille elämää ja toivoa.
Älä koskaan aliarvioi myönteisten tai kielteisten sanojesi voimaa.
Kuinka voit auttaa lapsia kulkemaan oikeaan suuntaan -
Jumalan asioiden kanssa? Rohkaisu tekee tässäkin ihmeitä.
Luota Jumalaan ja kiitä Häntä, niin sinusta tulee rohkaisun välittäjä.
Niin kuin kevään kukat nousevat ja puutarha kukoistaa, -
niin Jumala tuo vanhurskauden täyteen kukoistukseensa.
Mutta on täydellinen ääni, -
joka odottaa melun yläpuolella
Jeesus, olet ainoa vaihtoehtoni, kun valot kirkuvat
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Rohkaisussa on ravintoa.
Sananl. 10:21 "Vanhurskaan huulet kaitsevat monia".
Jokainen meistä voi joko rohkaista tai lannistaa.
Usein aliarvioimme sanojemme voimaa.
Rukoilen, että puhuisimme kannustavasti.
Jos oma tilanteesi on lannistava, luota siihen, että Pyhä Henki rohkaisee.
Siunausta, nähdään ensi kerralla. Muista, että paras on vielä edessä.
Kristus edessäni, Kristus takanani
Muista rakkaus, muista armo
Kristus edessäni, Kristus takanani
Laupeutesi ei ole koskaan pettänyt minua
Kristus edessäni, Kristus takanani
Jeesus, tarvitsen Sinua
Tarvitsen Sinua joka hetki
Kuulkaa: tämä armo osti sydämeni
Laulakaa Hänen ylistystään ikuisesti
Jeesus, tarvitsen Sinua
Tarvitsen Sinua joka hetki
Kuulkaa: tämä armo osti sydämeni
Laulakaa Hänen ylistystään ikuisesti
Muista rakkaus, muista armo
Kristus edessäni, Kristus takanani
Laupeutesi ei ole koskaan pettänyt minua
Suomennos: Anni Lähteenmäki